02/10/2019 | Administración LocalMunicipal
Arzúa
Aprobación defintiva da modificación de bases de execución do orzamento

APROBACIÓN DEFINTIVA MODIFICACIÓN BASE DE EXECUCIÓN DO ORZAMENTO Aprobada definitivamente a modificación das bases 20, 21, 47, 48, 53 e 54 de execución do orzamento por non presentarse alegacións e/ou reclamacións contra a mesma dentro do prazo de exposición ao público mediante anuncio no Boletín Oficial da Provincia número 170 de 9 de setembro de 2019, procédese a publicación de dita modificación: Base 53, engádese unha subvención nominativa: Engádese a seguinte modificación á listaxe de subvencións nominativas: Base 20, modifícanse as datas dos decretos de delegacións: “Con cargo aos créditos do estado de gastos do orzamento do Concello, a autorización e disposición dos mesmos corresponde aos órganos sinalados nas delegacións de competencias establecidas no acordo plenario do 24/07/2019, así como nas establecidas no Decreto da Alcaldía número 496, do 19/07/2019, do cal se deu conta ao Pleno na mesma sesión do 24/07/2019.” Base 21, primeiro parágrafo, modifícanse as datas dos decretos de delegacións e acordo plenario: “Con cargo aos créditos do estado de gastos do orzamento do Concello, o recoñecemento e liquidación de obrigas corresponde aos órganos sinalados nas delegacións de competencias establecidas no acordo plenario do 24/07/2019, así como nas establecidas no Decreto da Alcaldía número 496, do 19/07/2019.” Base 47, apartado 2, reféxanse as contías de asistencias acordadas polo Pleno do Concello e elimínase a previsión do último parágrafo por non adoptarse polo Pleno acordo ningún neste sentido: “2.–No que se refire a asignacións dos membros da Corporación, queda concretado no seguinte réxime de dereitos económicos: 2.1.–Retribucións a cargos corporativos: Os cargos corporativos con dedicación exclusiva e parcial percibirán as retribucións aprobadas polo Pleno da Corporación, na forma prevista no artigo 75 da Lei 7/1985.2.2. Asistencias a órganos colexiados: – Por cada asistencia ás sesións da Xunta de Goberno Local: 120 € brutos. – Por cada asistencia ás sesións do Pleno: 120 € brutos. – Por cada asistencia ás sesións das Comisións Especiais e Informativas, ás reunións de portavoces e reunións dos Consellos Escolares e outros órganos colexiados, previa certificación de asistencia: 100 € brutos. Os membros da Corporación que perciban dedicación exclusiva e parcial non terán dereito a percibir indemnizacións por asistencias a reunións de órganos colexiados. Cando nun mesmo día se celebre máis dunha sesión dun mesmo órgano colexiado, devengarse unha única asistencia.” BASE 48.ª, eliminación do parágrafo segundo: “No expediente do orzamento municipal do presente exercicio inclúese o anexo de persoal funcionario e laboral ao servizo desta entidade local, e dentro deste último diferencianse os postos de traballo de duración indefinida e os postos de traballo de duración determinada. A competencia para a aprobación das bases de selección de persoal temporal por un tempo de duración non superior a seis meses corresponderá ao alcalde-presidente. Se a selección de persoal se efectúa para un tempo de duración superior aos 6 meses, corresponderá a aprobación das bases de selección à Xunta de Goberno Local.” Base 54, último parágrafo, adáptase ao acordo do Pleno do 24/07/2019: O libramento dos fondos aos grupos políticos efectuarase por mes vencido, na primeira quincena do mes seguinte ó vencemento. Arzúa, 1 de outubro de 2019. O alcalde Asdo.: José Luis García López